

 REPUBLIKA HRVATSKA

VIROVITIČKO-PODRAVSKA ŽUPANIJA

 OPĆINA NOVA BUKOVICA

 Općinsko vijeće

**KLASA: 410-07/25-01/**

**URBROJ: 2189-9-01-25-**

**Nova Bukovica, \_\_\_ 2025. godine**

Temeljem članka 20. Stavka 1. i 42. Zakona o lokalnim porezima („Narodne novine“ broj [115/16](https://www.zakon.hr/cms.htm?id=21863), [101/17](https://www.zakon.hr/cms.htm?id=21865), [114/22](https://www.zakon.hr/cms.htm?id=53863), 114/23 i 152/24) i članka 36. Statuta Općine Nova Bukovica („Službeni glasnik Općine Nova Bukovica“ broj 2/21 i 2/23), Općinsko vijeće Općine Nova Bukovica, na \_\_. sjednici održanoj \_\_\_\_\_\_\_\_\_\_ 2025. godine, donijelo je

**O D L U K U**

**o općinskim porezima**

**I. Opće odredbe**

**Članak 1.**

 Ovom Odlukom se utvrđuju vrste poreza, obveznici plaćanja, porezna stopa i visina poreza, način i uvjeti obračuna te obavljanje poslova utvrđivanja i naplate poreza.

**Članak 2.**

Općini Nova Bukovica pripadaju sljedeći porezi:

1. porez na potrošnju,

2. porez na nekretnine,

3. porez na korištenje javnih površina.

**Članak 3.**

Izrazi koji se koriste u ovome propisu, a imaju rodno značenje odnose se jednako na muški i

ženski rod.

**II. Porez na potrošnju**

**Članak 4.**

(1) Porez na potrošnju plaća se po stopi od 3%.

(2) Poslove u svezi s utvrđivanjem, evidentiranjem, nadzorom, naplatom i prisilnom naplatom (ovrha) radi naplate poreza na potrošnju obavlja Ministarstvo financija, nadležna ispostava Porezne uprave.

**III. Porez na nekretnine**

 **Članak 5.**

(1) Porez na nekretnine plaća se u godišnjem iznosu od 0,70 eura po četvornom metru korisne površine.

(2) Poslove u svezi s utvrđivanjem, evidentiranjem, nadzorom, naplatom i prisilnom naplatom (ovrha) radi naplate poreza na potrošnju obavlja Ministarstvo financija, nadležna ispostava Porezne uprave.

**IV. Porez na korištenje javnih površina**

**Članak 6.**

(1) Porez na korištenje javnih površina plaća se za javne površine u vlasništvu Općine Nova Bukovica.

(2) Pod javnim površinama podrazumijevaju se ulice, trgovi, ceste, putovi, parkirališta, nogostupi, prijelazi, zelene površine kojima je vlasnik i ima pravo upravljanja Općina Nova Bukovica, što je pobliže definirano odredbama Odluke o komunalnom redu (Službeni glasnik Općine Nova Bukovica, broj 6/19 i 8/21), kao i način i uvjeti korištenja.

(3) Porez za korištenje javnih površina plaća se ovisno o vrstama djelatnosti i zonama na području Općine Nova Bukovica, a određene su prema stupnju izgrađenosti komunalne infrastrukture, kako slijedi:

I . ZONA

a) za postavljanje kioska u godišnjem iznosu ................................................. 31,00 eur/m2

b) za postavljanje ljetnih vrtova, terasa ugostiteljskih radnji

u razdoblju od 15.4. do 15. 10. u godišnjem iznosu od................................... 23,00 eur/m2

c) za korištenje javnih površina po izdanom odobrenju

ispred poslovnih prostorija ( lokala), godišnje................................................. 19,00 eur/m2

d) za postavljanje reklamnih panoa, u godišnjem iznosu

korištene površine.............................................................................................. 26,00 eur/m2

 II. ZONA

1. za postavljanje kioska u godišnjem iznosu ................................................ 23,00 eur/m2
2. za postavljanje ljetnih vrtova, terasa ugostiteljskih radnji

u razdoblju od 15.4. do 15. 10. u godišnjem iznosu od....................................... 9,00 eur/m2

1. za korištenje javnih površina po izdanom odobrenju

ispred poslovnih prostorija ( lokala), godišnje.............................................. 9,00 eur/m2

1. za postavljanje reklamnih panoa, u godišnjem iznosu

korištene površine...............................................................................................19,00 eur/m2

III. ZONA

1. za postavljanje kioska u godišnjem iznosu ................................................. 23,00 eur/m2
2. za postavljanje ljetnih vrtova, terasa ugostiteljskih radnji

u razdoblju od 15.4. do 15. 10. u godišnjem iznosu od...................................... 6,00 eur/m2

1. za korištenje javnih površina po izdanom odobrenju

ispred poslovnih prostorija ( lokala), godišnje.................................................... 6,00 eur/m2

1. za postavljanje reklamnih panoa, u godišnjem iznosu

 korištene površine.................................................................................. 13,00 eur/m2

 (4) Porez na korištenje javnih površina po danu, te za ostalo korištenje javnih površina na području Općine Nova Bukovica, bez obzira na zone, a prema izdanom odobrenju, plaća se u iznosu:

a ) za postavljanje zabavnih parkova, cirkusa (i sl.), održavanje skupova u

 dnevnom iznosu ovisno o korištenoj površini:

 - do 10 m2.................................................................................................. 19,00 eur/dan

 - do 20 m2.................................................................................................. 39,00 eur/dan

 - do 100 m2................................................................................................ 79,00 eur/dan

 - preko 100 m2........................................................................................... 159,00 eur/dan

b) za prodaju sa štanda robe široke potrošnje

 u dnevnom iznosu................................................................................... 3,00 eur/m2

c) za postavljanje automata za sladoled, pečenje kestenja,

 kokica i slično u mjesečnom iznosu od..........................................................6,00 eur/m2

d) za sezonsku prodaju voća i povrća na odobrenim javnim

 površinama, dnevno........................................................................................3,00 eur/m2

e) za prigodnu prodaju božićnih drvaca na odobrenim

 javnim površinama, dnevno.......................................................................... 3,00 eur/m2

f) za otkos livada, ispašu i drugo, godišnje..................................................... 13,00 eur/m2

g) za korištenje javnih površina i neizgrađenog

 građevinskog zemljišta za poslovne svrhe

 (otvorena skladišta i slično), godišnje.................................................... 0,80 eur/m2

h) za pokretnu prodaju putem vozila plaća se porez u paušalnom iznosu od 135,00 eura po vozilu godišnje, 20,00 eura po vozilu mjesečno, odnosno 5,00 eura po vozilu dnevno.

**Članak 7.**

1) Poslove utvrđivanja poreza i donošenja rješenja o porezu za korištenje javne površine vodi Jedinstveni upravni odjel u čijem djelokrugu su i komunalni poslovi, te vrši i nadzor nad provedbom korištenja javne površine.

(2) Praćenje i evidenciju naplate vodi upravni odjel u čijem djelokrugu su poslovi financija.

(3) Obveznik je dužan platiti porez prije izdavanja rješenja kojim se odobrava korištenje javne površine, osim za postavljanje terase na području Općine Nova Bukovica.

**Članak 8.**

Od plaćanja poreza za korištenje javne površine iz članka 6. ove Odluke oslobođeni su:

* političke stranke, političke inicijative, nezavisne liste te referendumske inicijative,
* sportski klubovi,
* organizatori sportskih i humanitarnih akcija,
* ustanove i trgovačka društva kojih je Općina osnivač,
* organizatori programa koji imaju za cilj promicanje humanitarnih, sportskih, kulturnih, tradicijskih i sličnih sadržaja, a kojih je pokrovitelj, organizator ili suorganizator Općina Nova Bukovica, Županija ili Republika Hrvatska te za projekte i programe udruga i ostalih neprofitnih organizacija koji su su/financirani i od interesa za Općinu Nova Bukovica te nemaju komercijalni karakter.

**Članak 9**

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknadu koja temeljem zakonskih i podzakonskih propisa pripada Ministarstvu financija, Poreznoj upravi u iznosu od 5% od ukupno uplaćenih prihoda po ovoj Odluci, obračuna i uplati u državni proračun i to zadnjeg dana u mjesecu za protekli mjesec.

**PRIJELAZNE I ZAVRŠNE ODREDBE**

**Članak 10.**

Na utvrđivanje, naplatu, povrat poreza, žalbeni postupak, zastaru i prekršajni postupak primjenjuju se odredbe zakona kojim je uređen opći porezni postupak, osim ako je Zakonom o porezu na dohodak i Zakonom o lokalnim porezima drugačije određeno u kojem slučaju se primjenjuju odredbe tih zakona.

**Članak 11.**

Postupci utvrđivanja poreza započeti po odredbama Odluke o općinskim porezima (Službeni glasnik Općine Nova Bukovica broj 7/22), a koji nisu dovršeni do stupanja na snagu ove Odluke, dovršiti će se prema odredbama ove Odluke.

**Članak 12.**

Danom stupanja na snagu ove Odluke prestaje važiti Odluka o općinskim porezima („Službeni glasnik Općine Nova Bukovica“, broj 7/22).

**Članak 13.**

Ova Odluka stupa na snagu osmog dana od dana objave u Službenom glasniku Općine Nova Bukovica.

 **OPĆINSKO VIJEĆE OPĆINE NOVE BUKOVICA**

 **PREDSJEDNIK**

 **OPĆINSKOG VIJEĆA**

 **Franjo Kraljik**

**OBRAZLOŽENJE**

Sukladno Zakonu o lokalnim porezima porezi koje Općina Nova Bukovica kao jedinica lokalne samouprave svojom Odlukom može uvesti su: porez na potrošnju, porez na nekretnine i porez na korištenje javnih površina, a ovim prijedlogom Odluke u odnosu na važeću Odluku vrši se usklađivanje s izmjenama i dopunama Zakona o lokalnim porezima („Narodne novine“, broj 114/23).

Za provođenje ove Odluke nije potrebno osigurati sredstva u Proračunu Općine Nova Bukovica za 2025.